ԱՄՆ Ռազմածովային ուժերի «Թեյլոր» ռազմանավը 2014 թվականի հունվարին դուրս է գալիս Մեյփորթից
**ԱՄՆ-ի *Թեյլոր* ռազմանավը (FFG-50)** - (*Օլիվեր Հազարդ Փերրի* դասի ֆրեգատ), ԱՄՆ-ի Ռազմածովային նավատորմի նավ է եղել, որը կոչվել է կոմանդեր Ջես Ջ. Թեյլորի (1925–1965) անվամբ։ Վերջինս ռազմածովային նավատորմի օդաչու էր, ով Վիետնամի պատերազմում իր հերոսության համար հետմահու պարգևատրվել էր ԱՄՆ-ի Ռազմածովային նավատորմի Խաչով։

Կառուցումը
----------

**Թեյլորի** նավակմախքը հիմնադրվել է Բաթ Այրոնս Վորքս Ընկերության կողմից, ԱՄՆ-ի Մեն նահանգի Բաթ նավահանգստային քաղաքում, 1983 թվականի մայիսի 5-ին։ Նավն անուն ստացավ և ջրարձակվեց 1983 թվականի նոյեմբերի 5-ին, իսկ շարք մտնելու մասին հրամանն արձակվեց 1984 թվականի դեկտեմբերի 1-ին, Մեն նահանգի Բաթ քաղաքում։ «Թեյլորը» հովանավորվել է Բարբարա Ա. Թեյլորի կողմից, որը նավի անվանատուի այրին էր, ինչպես նաև Դայան Թեյլոր-Օելանդի կողմից, որը նավի «պատվո տիրուհին» էր։

Պատմություն
-----------

*Թեյլորը* գրանցված էր ԱՄՆ Հարավային Կարոլինա նահանգի Չարլսթոն նավահանգստային քաղաքում՝ 1985-1993 թվականներին։ Նավը 1987 թվականին գործուղվել էր Հյուսիսային Եվրոպա՝ մաս կազմելով Ատլանտիկայում մշտական պատրաստության ռազմածովային ուժերին՝ ՍԹԱՆԱՎՖՈՐԼԱՆԹ-ին (STANAVFORLANT): Այնուհետև՝ 1988 և 1990 թվականներին այն գործուղվել էր Պարսից ծոց։ Մասնակցել է ՛՛Համոզիչ կամք՛՛ ռազմագործողությանը (՛՛Ըրնիսթ Վիլլ՛՛): 1993 թվականին *Թեյլորի* նոր գրանցման նավահանգիստը դարձավ ԱՄՆ Ֆլորիդա նահանգի Մեյփորթ նավահանգստային քաղաքը, քանզի Չարլսթոնի նավակայանը փակվել էր։

Մինչև 2015 թվականը, *Թեյլորը* գրանցված էր Մեյփորթում, Ֆլորիդա, և 14-րդ էսկադրային ականակիրների էսկադրայի մասն էր կազմում։

2008 թվականի օգոստոսին *Թեյլորը* մուտք գործեց Սև ծով։

2010 թվականի սեպտեմբերին *Թեյլորի* վրայով ցածրաթռիչք անցել է Ռուսաստանի Տու-95 ռմբակոծիչը։

2004 թվականի դրությամբ, այս դասի նավերի վրայից հանված է եղել հակաօդային գրեթե ամբողջ հիմնական սպառազինությունը։ 2014 թվականի հունվարի 8-ին *Թեյլորը* դուրս եկավ Մեյփորթի նավակայանից՝ իր վերջին, 7-ամսյա գործուղման համար՝ դեպի ԱՄՆ-ի 5-րդ և 6-րդ նավատորմերը։ 2014 թվականի փետրվարի 5-ին պլանավորված էր *Թեյլորի* մուտքը Սև ծով՝ ԱՄՆ-ի Ռազմածովային նավատորմի *Մաունթ Վիթնի* նավի հետ միասին՝ ի սատարումն Սոչիի օլիմպիական խաղերի։

2014 թվականի փետրվարի 12-ին *Թեյլորը* ծանծաղուտի վրա նստեց Թուրքիայի Սամսուն նավահանգստային քաղաքի մոտ՝ 2014 թվականի Ձմեռային Օլիմպիական խաղերի սատարման գործողության ժամանակ։
"Թուրքական նավահագստային մի ավագ պաշտոնյա հաղորդել էր, որ Սամսունի ծանծաղուտում նստելիս նավի պտուտակը վնասվածքներ էր ստացել։"

Նավի նավապետը՝ կոմանդեր Դենիս Վոլփը պաշտոնից հեռացվեց։

*Թեյլորին* շարքից դուրս բերելու հրամանը արձակվեց 2015 թվականի մայիսի 8-ին և ուղարկվեց Թայվան։

Ծանոթագրություններ
------------------

1. ↑  Tran, Mark (2008 թ․ օգոստոսի 21). «Russia suspends military cooperation with Nato». *Guardian*. London. Վերցված է 2008 թ․ օգոստոսի 21-ին.
2. ↑  «DoD details Russian buzzing of U.S. frigate». 2010 թ․ սեպտեմբերի 17. Վերցված է 2010 թ․ սեպտեմբերի 17-ին.
3. ↑  «U.S. Navy Warship In Black Sea Ahead of Sochi Olympics». 2014 թ․ փետրվարի 5. Վերցված է 2014 թ․ փետրվարի 5-ին.
4. ↑  «USS Taylor being inspected after running aground off Turkey». 2014 թ․ փետրվարի 18. Վերցված է 2014 թ․ փետրվարի 18-ին.
5. ↑  «U.S. Warship Deployed Near Sochi Runs Aground». 2014 թ․ փետրվարի 19. Վերցված է 2014 թ․ փետրվարի 21-ին.
6. ↑  Beardsley, Steven, "Navy relieves USS Taylor's commander after ship ran aground", *Stars & Stripes*, 25 February 2014
7. ↑  "Six Things to Know About USS *Taylor* (FFG-50)", U.S. Navy, retrieved 9 May 2015

Կաղապար:NVR

Արտաքին կապեր
-------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **ԱՄՆ Ռազմածովային ուժերի «Թեյլոր» ռազմանավ** կատեգորիայում։ |

* USS *Taylor* official website Արխիվացված 2005-02-05 Wayback Machine
* navsource.org: USS *Taylor*
* navysite.de: USS *Taylor*
* MaritimeQuest USS Taylor FFG-50 pages
* USS *Taylor* propeller accidents AIS tracks in Samsun-Turkey

Կաղապար:Oliver Hazard Perry class frigate